Game Boy

Game Boy Pocket

Nintendo slapp Game Boy Pocket i 1996. Dette var en mindre og lettere enhet som krevde færre batterier. Den hadde plass til 2 AAA batterier som rakk til cirka ti timers spilling. Denne versjonen har en mindre linkport og krever en adapter for å kobles sammen med den eldre Game Boy-versjonen. Denne porttypen ble ført videre til alle senere Game Boy-modeller. Skjermen ble forandret til ekte svart-hvitt i stedet for grønnfargene som ble brukt på originalen. Den første versjonen hadde ikke en LED-lampe for å vise strømnivået på batteriet, men ble senere lagt til etter krav fra kundene.

Game Boy Light

Game Boy Light er kun tilgjengelig i Japan. Den hadde cirka samme størrelse som Pocket-versjonen og hadde opplyst skjerm for bedre synlighet. Den brukte 2 AA batterier som rakk til ca. 20 timers spilling med lyset av og tolv timer med det på.
Denne modellen er den mest sjeldne modellen utenfor Japan, og på grunn av dette blir den ofte solgt for flere ganger mer enn de andre modellene.

Game Boy Advance SP

SP-versjonen som ble lansert i mars 2003 hadde en ny og mindre kamskjelldesign med en skjerm man kunne flippe opp, internt forlys (ikke baklys) og oppladbart batteri, men var ellers uforandret. SP står for Special (spesiell).

Game Boy Micro

Game Boy Micro er den tredje omformingen av Game Boy Advance. Den er 10,6 cm bred, 5,08 cm høy og 1,78 cm dyp og veier 85 gram. Den ble først laget i Japan i 1996. Den har den skarpeste skjermen noensinne på en Game Boy-maskin. Skjermen er noe mindre enn hos SP og GBA, men har bedre oppløsning. Den er ikke bakoverkompatibel med Game Boy eller Game Boy Color-spill.

Nintendo DS

Nintendo DS ble lansert i USA 21. november 2004 og 2. desember 2004 i Japan. Det er uvanlig at Nintendoenheter først blir lansert i Nord-Amerika før Japan. Denne enheten er ikke en del av Game Boy-serien, og Nintendo refererer til den som deres «third pillar» (tredje pilar); der konsollene er deres første pilar og Game Boy-serien med håndholdte enheter er den tredje. Men den kan bli ansett som en del av deres bærbare familie grunnet til strukturelle likheter til Game Boy og dets evne til å spille Game Boy Advance kassetter.

Neste generasjons Game Boy

Siden det ble kjent at Nintendo DS ikke var ment for å erstatte Game Boy Advance har det vært spekulasjon om neste generasjon av håndholdte Game Boy-enheter. Det har vært et rykte om at dette systemet skal kunne bruke små optiske disker og ha noe bakoverkompatibilitet.

Popularitet

De fleste spillkonsoller blir foreldet når nyere systemer blir tilgjengelig. Game Boy har vist en stor utholdenhet på dette punktet. I 2004 hadde systemet sitt femtenårs jubileum, og på den tiden har den overlevd (ofte tekniske overlegne) rivaler; og kanskje særlig Sega Game Gear og Atari Lynx. Den nåværende formen, Game Boy Advance, er bakoverkompatibel og kan fortsatt spille kassetter som var laget for den opprinnelige Game Boy i 1989.
Tusenvis av spill er tilgjengelig for Game Boy, noe som kan skrives tilbake til dens millionsalg, et gjennomført design og kort utviklingssyklus.
Nintendo DS kan spille Game Boy Advance-spill, men den kan hverken spille GBA-multiplayerspill eller kobles opp mot Nintendo GameCube. Den er heller ikke bakoverkompatibel med Game Boy eller Game Boy Color. Dette kommer av at den mangler en Zilog Z80-prosessor. Nintendo har uttalt at Nintendo DS ikke er en «ny Game Boy», men heller en ny type håndholdt enhet. Dette ser ut til å bety at Game Boy ikke skal erstattes av eller fases ut til fordel for DS.

Game Boy kamera og skriver

Game Boy Camera og Game Boy Printer er tilbehør for Game Boy og sluppet i 1998. De markerte begynnelsen på et så langt – for det meste – mislykket forsøk på å utvide Game Boy fra å kun være en spilleenhet til en grunnleggende PDA.

Super Game Boy

Super Game Boy var en innstikkskassett for Super Nintendo Entertainment System som gjorde det mulig å spille Game Boy spill på TV. De svart-hvite spillene ville få farger ved å angi farger til hver av de fire gråtonene. En oppfølging var Super Game Boy 2 (primært sluppet i Japan, men kunne skaffes til veie i USA også) som hadde flere farger, rammer og en linkport for multiplayerspill.

Game Boy Player

På samme måte som Super Game Boy gjorde Game Boy Player det mulig å spille Game Boy og Game Boy Advance spill på Nintendo GameCube. Den brukte den samme fargepaletten som fantes i kassetten i stedet for å fargelegge spillene.

Game Boy Advance Wireless Adapter

Utdypende artikkel: Game Boy Wireless Adapter

Game Boy ExChanger (GBX)

Den uoffisielle GBX-enheten, produsert av Bung Enterprises Ltd var den best kjent sikkerhetskopieringsenheten for Game Boy og Game Boy Color-spill. Enheten ble satt inn i parallellporten på en PC og gjorde det mulig å kopiere data fra ROM og SRAM fra kassetten til datamaskinen i tillegg til å overskrive flashkassetter for å spille kopier av Game Boy-spill.